open-index/open-wikipedia-markdown huggingface dataset:
Lazulita

A **lazulita** é un mineral do grupo dos fosfatos. É un hidroxifosfato de aluminio, ferro e magnesio. Os seus cristais son dunha cor azul intensa, característica pola que se lle puxo ese nome, que deriva da palabra árabe *lazurd,* que significa "ceo", e do grego *litos*, pedra. Sinónimos pouco usados son: *berkeyita*, *gersbyita*, *mollita*, *tetragophosphita* e *voraulita*.

É facilmente recoñecible polo hábito dos seus cristais claramente bipiramidais. Non debe confundirse co silicato lazurita, nin co carbonato azurita, cos que non ten nada que ver, só se parecen os nomes etimoloxicamente por ter os tres cor azul.

Descuberta en 1795 en Salzburgo (Austria).

A lazulita é unha serie de solución sólida, nun extremo estaría a "lazulita pura" rica en magnesio mentres que no outro extremo estaría a escorzalita, rica en ferro.

## Ambiente de formación 
Xorde en rochas metamórficas de tipo cuarcita, onde pode aparecer asociado a minerais tales como sillimanita, cuarzo, pirofilita, moscovita, cianita, grupo dos granates, dumortierita ou corindón.

Tamén pode aparecer en rochas ígneas, nos bordos de complexos de granito e pegmatitas, así como en filóns de cuarzo, onde aparece asociada a outros minerais como o rutilo e a andalucita.

Pola súa dureza é tamén común encontrala en depósitos aluviais.

## Localización e extracción 
Encontráronse cristais de até 5 cm de tamaño en Xeorxia (EUA), Suíza, Suecia e Austria. A variedade escorzalita é moi abundante en pegmatitas do Brasil.

Empregouse como pedra preciosa ornamental, aínda que de pouco valor.

## Notas 
## Véxase tamén 
### Outros artigos 
* Lista de minerais
### Ligazóns externas 
* Datos sobre localización de lazulita
* Sitio web con datos de lazulita
* Galería de minerais con información de lazulita
* Galería de imaxes de lazulita noutros sitios de Internet: http://www.mindat.org/photo-1383.htmlhttp://webmineral.com/specimens/picshow.php?id=179, http://webmineral.com/specimens/picshow.php?id=659, http://webmineral.com/specimens/picshow.php?id=2489
Alfonso Morales Muñoz

**Alfonso Morales Muñoz**, nado en 1964, é un deseñador de moedas español, gravador xefe da FNMT-RCM.
## Traxectoria 
Alfonso Morales Muñoz cursou estudos superiores de Belas Artes e posteriormente acadou o mestrado en Esmalte Artístico, no Istituto Poligrafico e Zecca dello Stato, de Roma.

É tamén técnico superior en artes gráficas e forma parte do Departamento de Moeda da Fábrica Nacional de Moeda y Timbre - Real Casa de la Moneda (FNMT-RCM) de Madrid, 

Entre os seus traballos figuran o deseño e o gravado de decenas de moedas, tanto circulantes como conmemorativas, dos sistemas da peseta, do ECU e do euro, cuñadas pola FNMT-RCM.

## Escolma de traballos 

Ficheiro:5 pesetas 1998.png|5 pesetas (1989-2001).
Ficheiro:ESP-10ptas5.jpg|10 pesetas "Séneca" (1997)
Ficheiro:ESP-50ptas5.jpg|50 pesetas "Expo 92" (1990)
Ficheiro:ESP-50ptas8.jpg|50 pesetas "Filipe V" (1996)
Ficheiro:1999 2000 Pesetas.jpg|2.000 pesetas (1999) (R/) Xacobeo 1999 
Ficheiro:2001 2000 Pesetas.jpg|2.000 pesetas (2001) (A/) Derradeira emisión en pesetas 

## Notas 
## Véxase tamén 
### Ligazóns externas 
* Vídeo: Conferencia de Alfonso Morales Muñoz. Centro Numismático de Buenos Aires
* Vídeo: "Los oficios de la cultura: grabador de moneda". RTVE. 20 de agosto de 2014
* Vídeo: "Charla con Alfonso Morales". Pablini en Youtube.com
Torre do Monte

A **torre do Monte** é un pazo situado no lugar da Pedreira, parroquia de Padrón, no concello de Padrón, de titularidade privada. Foi declarado Ben de Interese Cultural no ano 1994.

## Descrición 
Erixido a finais do século XIV e comezos do século XV pola familia fidalga dos Romay. Conta cunha torre defensiva. A construción é de cantaría de granito, destaca a escalinata barroca na fachada principal, a solaina está orientada ó sur A capela do pazo está dedicada a San Miguel. e alberga unha colección pictórica de pintores galegos dos séculos XIX e XX.

## Galería de imaxes 

Ficheiro:Torre do Monte 03.jpg|
Ficheiro:Torre do Monte 11. Capela de S. Miguel.jpg|
Ficheiro:Torre do Monte 10. Fonte D. Gregorio Piñeiro Maldonado y Ulloa.jpg|
Ficheiro:Torre do Monte 18. Pombal.jpg|
Ficheiro:Torre do Monte 13 Xardín.jpg|

## Notas 
## Véxase tamén 
### Bibliografía 
* 
* 
* 
* 
* 
* 

### Outros artigos 
* Pazo de Dodro

### Ligazóns externas 
* Turismo.gal Xunta de Galicia.
Cadeira de Reniseneb

A **cadeira de Reniseneb** é unha cadeira de madeira exipcia datada no século XV a. C. A cadeira, actualmente exposta no Metropolitan Museum of Art, pertenceu ao escriba exipcio Reniseneb. 

## Descrición 
A cadeira foi elaborada cara ao ano 1450 a. C. durante o reinado de Thutmose III, sexto faraón da XVIII dinastía de Exipto . As inscricións na cadeira indican que pertenceu ao escriba Reniseneb (tamén chamado Reni-seneb ou Renyseneb). A cadeira está feita de ébano e marfil tallado. Crese que a cadeira era orixinalmente menos detallada do que é actualmente, e que se engadiron inscricións adicionais á cadeira cando Reniseneb morreu. A cadeira é a máis antiga (excluídas as cadeiras reais) das que se conservan do seu estilo.

O asento da cadeira é unha reprodución feita con canas tecidas, xa que o asento orixinal levaba deteriorado hai tempo. No respaldo da cadeira está gravada unha imaxe de Reniseneb sentado nunha cadeira similar, e os seus pés toman a forma de garras de león. As flores de loto tamén se representan no marfil tallado da cadeira, posiblemente debido á asociación exipcia de flores de loto co renacemento e a curación.

## Notas
José Santullano

**José Álvarez Santullano González**, nado en Oviedo o 7 de xuño de 1999, é un futbolista español que xoga como centrocampista no Covadonga, da Segunda División RFEF.

## Traxectoria 
Formouse na canteira do Real Oviedo e militou ata os 19 anos no equipo xuvenil da División de Honra. A continuación pasou ao L'Entregu, co que debutou na Terceira División, antes de pasar polas filas do Avilés e do Lenense. Na tempada 2021/22 fichou polo Covadonga, co que logrou na campaña seguinte o ascenso á Segunda División RFEF.

## Notas 
## Véxase tamén 
### Ligazóns externas 
* Datos do xogador en LaPreferente
Álvaro López Parra

**Álvaro López Parra**, nado en Santander o 12 de marzo de 1987, é un árbitro de fútbol español, que milita na Primeira División RFEF.

## Traxectoria 
Arbitrou durante nove tempadas consecutivas na Segunda División B, pasando á nova Primeira División RFEF cando a categoría foi creada en 2021.

## Notas 
## Véxase tamén 
### Ligazóns externas 
* Datos do árbitro en LaPreferente.com .
* Datos do árbitro en BDFutbol .
Moeda de 2.000 pesetas

[miniatura|300x300px|Moeda circulante de 2.000 pesetas conmemorativa do [Ano Santo Xacobeo 1999.]]
A **moeda de 2.000 pesetas** é unha moeda española de prata con ese valor facial cuñada pola FNMT entre 1989 e 2001.

Emitíronse dous tipos de moedas de 2.000 pesetas, ambas con carácter conmemorativo: por unha parte a circulante, emitida para a súa posta en circulación —malia que esta fose escasa— e distribuída polas entidades bancarias ao seu valor facial; por outra banda, a emitida para a súa comercialización, destinada ao coleccionismo numismático e distribuída a través de canles comerciais, a un prezo superior ao seu valor facial.

## Moeda circulante 
Como moeda circulante foi emitida entre 1994 e 2001. A partir do ano seguinte foi substituída por unha de valor equivalente —12 euros— e de características idénticas, logo da desaparición da peseta e a implantación do euro como base do novo sistema monetario.

## Moeda non circulante 
Estas moedas, de diámetro e peso superior ás circulantes, emitíronse principalmente formando parte de series conmemorativas dos grandes eventos sucedidos en España durante a década de 1990, como o Quinto Centenario do Descubrimento de América, as Olimpíadas de Barcelona, a Expo de Sevilla de 1992 ou o Xacobeo 1993, así como a outros temas.

### Serie: V Centenario 

### Serie: Olimpíada de Barcelona 

### Serie: Econtro de dous mundos 

### Serie: Ano Santo Xacobeo 

### Serie: Cultura e natureza 

### Serie: Patrimonio da Humanidade - UNESCO 

### Serie: 3º centenario da Casa de Borbón 

### Serie: 500º aniversario do nacemento de Carlos V 

### Outras emisións 

## Notas 
## Véxase tamén 
### Bibliografía 
* Lamas Bolaño (2023). *Catálogo enciclopédico de monedas de España 2024*. Lamas Bolaño, Barcelona. ISBN 978-8409545193

### Outros artigos 
* Peseta
* Lista das moedas de peseta de España

### Ligazóns externas 
* "Numismática española: catálogo de monedas"
Primeiro antepasado común universal

O **primeiro antepasado común universal** (**FUCA**, do inglés *first universal common ancestor*) é unha entidade non celular proposta que sería o antepasado máis antigo do último antepasado común universal (LUCA, do inglés, *last universal common ancestor*) e os seus descendeness, incluíndo todas as células modernas.

FUCA pénsase que estaba composto de proxenotas, que son sistemas biolóxicos antigos propostos que utilizarían o ARN como xenoma e para a autorreplicación, en lugar do ADN. 

FUCA sería o primeiro organismo con capacidade de realizar a tradución biolóxica, e dicir, usando a información que conteñen moléculas de ARN sintetizar péptidos e proteínas.

O desenvolvemento de FUCA probablemente levou longo tempo. aplícase a sistemas biolóxicos abertos ou semiabertos capaces de realizar un intenso intercambio de información xenética, antes da existencia de células e de LUCA. e nesa época introduciu tamén o concepto dos tres dominios da vida (bacterias, arqueas e eucariotas) e propuxo que cada domino se orixinou a partir dun proxenota diferente. O significado do termo cambiou co tempo. Na décadada de 1980, Doolittle e Darnell usaron a palabra *proxenota* para designar ao antecesor dos tres dominios da vida, agora referido ao último antepasado común universal (LUCA).

O termo *ribocito* (ou *ribocélula*) refírese aos proxenotas como protorribosomas, é dicir, ribosomas primixenios que eran organismos celulares hipotéticos con ARN autorreplicante pero sen ADN, e, por tanto, cun xenoma de ARN en vez do xenoma de ADN habitual. No período do limiar darwiniano de  Carl Woese de evolución celular (con transmisión de xenes predominantemente vertical), os proxenotas tamén se pensa que tiveron ARN como molécula informacional en vez de ADN. Pénsase que o ARN ribosómico xurdiu antes que as células ou os virus, no tempo dos proxenotas.

De xeito similar na eucarioxénese viral, unha hipótese que teoriza que os eucariotas evolucionaron a partir dun virus de ADN, os ribocitos puideron ser un antigo hóspede dos virus de ADN. os virus puideron adoptar inicialmente o ADN como unha maneira de resistir aos encimas que degradan o ARN das ribocélulas hóspede. Deste modo, a contribución dese novo compoñente puido ser tan significativa coma a dos cloroplastos ou mitocondrias. Seguindo esta hipótese, as arqueas, bacterias e eucariotas obterían por separado o seu sistema informacional de ADN respectivo a partir de diferentes virus.

## Notas 
## Véxase tamén 
### Outros artigos 
* Abioxénese
* Primeiras formas de vida coñecidas
* Mundo de RNP
Festón

miniatura|Debuxo dun festón simple.
Un **festón** (do francés *feston*, italiano *festone*, do latín tardío *festo*, orixinalmente unha grilanda festiva, latín *festum*, festa) é unha coroa ou grilanda que pendura de dous puntos, e en deseño e arquitectura adoita ser un adorno tallado que representa unha disposición de flores, follaxe ou froita unida e suspendida por cintas.

## Orixes e deseño 
A súa orixe débese probablemente á representación en pedra das guirlandas de flores naturais, etc., que se colgaban sobre a porta da entrada os días de festa ou que se colgaban arredor dun altar.

O deseño foi empregado en gran medida tanto polos antigos gregos como polos romanos e formou a principal decoración de altares, frisos e paneis. Nos extremoso festón ven atado ás veces con lazos retorcidos; cando ademais o extremo do follaxe queda suspendido, denomínase *margent*.

O motivo utilizouse máis tarde na arquitectura neoclásica e nas artes decorativas, especialmente na cerámica e na obra dos prateiros. As variacións sobre o deseño exacto son abundantes; por exemplo, as cintas poden estar suspendidas dun nó decorado, ou suxeitadas nas bocas duns leóns, ou suspendidas sobre os cornos dos bucráneos.

## Galería 

Ficheiro:Temple of Vesta, built in the early 1st century BC on the acropolis of Tibur, Tivoli (14920855626).jpg|ligazón=|Templo de Vesta, Tívoli (século I a.C.)
Ficheiro:Frise à têtes de taureaux (détails).JPG|ligazón=|Museo do Éfeso, Turquía
Ficheiro:Roma, sarcofago con ghirlande, collez. borghese, 125-130 ca. 01.JPG|ligazón=|Sartego romano (125-130)
Ficheiro:Van-Kessel-Festons-masques-Fondation-Custodia.jpg|ligazón=|Pintura de Jan van Kessel (1656)
Ficheiro:Jan Brueghel de Oude ^ Hendrik van Balen - Krans van vruchten rond een voorstelling met Cybele die geschenken ontvangt van personificaties van de vier jaargetijden - 233 - Mauritshuis.jpg|ligazón=|Pintura de Jan Brueghel (1615)

## Notas
Alberto Solís

**Alberto Solís Gómez**, nado en Tomares o 1 de xaneiro de 1998, é un futbolista español que xoga como centrocampista ofensivo no FC Andorra, da Primeira División RFEF.

## Traxectoria 
Formouse como futbolista na canteira do Sevilla, chegando a ser internacional con selección española sub-16. No verán de 2015 fichou polo xuvenil do Celta de Vigo, co que xogou dous anos na División de Honra. Na tempada 2016/17 debutou co filial celeste, o Celta B, na primeira xornada da Segunda División B, ante o Mutilvera. No verán de 2017 renovou o seu contrato co club vigués, pero en outubro sufriu a rotura do ligamento cruzado anterior do xeonllo esquerdo, lesión que o afastou dos terreos de xogo durante sete meses. Reapareceu na tempada seguinte, converténdose nun dos futbolistas importantes do filial, co que xogou 31 partidos, marcando dous goles.

No verán de 2019 foi convocado por Fran Escribá para realizar a pretempada co primeiro equipo do Celta, xunto a outros oito xuvenís. Continuou un ano máis no filial, disputando 18 partidos e anotando 4 goles, ata que a pandemia de COVID-19 paralizou o fútbol do país. No verán de 2020 debutou co primeiro equipo céltico nun amigable ante o Oviedo, da man de Óscar García Junyent, pero non tivo oportunidades en partidos oficiais. En decembro volveu sufrir outra lesión, aínda que acabou sendo unha peza importante do Celta B que disputou a promoción de ascenso a Segunda División.

No verán de 2021 puxo fin a súa etapa en Vigo tras seis tempadas, nas que disputou 78 partidos co filial, marcando 11 goles. Xogou 69 partidos nos seus dous anos en León, anotando 11 goles.. Para a campaña 2023/24 asinou como novo xogador do Real Unión, adestrado polo galego Fran Justo. Indiscutible no conxunto irundarra, disputou como titular as 38 xornadas de liga e foi o máximo goleador do equipo xunto ao galego Antón Escobar, con 12 goles cada un.

En xuño de 2024 asinou como novo xogador do Andorra, equipo que viña de descender á Primeira RFEF.

## Notas 
## Véxase tamén 
### Ligazóns externas 
* Datos do xogador en LaPreferente .
Jaime Paredes

**Jaime Paredes Martín**, nado en Leganés o 2 de novembro de 1990, é un futbolista español que xoga como lateral esquerdo na SD Logroñés, da Primeira División RFEF.

## Traxectoria 
Formouse na canteira do Móstoles, debutando co primeiro equipo na tempada 2009(10. Despois de dous anos xogando en Terceira co Puerta Bonita, deu o salto á Segunda División B, categoría na que militou durante os seguintes nove anos, vestindo as camisetas de Atlético Levante, Almería B, La Hoya Lorca, UD Logroñés e San Sebastián de los Reyes. Para a tempada 2021/22 fichou pola SD Logroñés, da nova Primeira División RFEF.

## Notas 
## Véxase tamén 
### Ligazóns externas 
* Datos do xogador en LaPreferente .
Pteridinium

***Pteridinium*** é un organismo erniettomorfo atopado en varios depósitos do Precámbrico de todo do mundo. Forma parte da biota de Ediacara.

## Plan corporal 
Ten un corpo con tres lobos, pero como xeralmente é plano, só son viibles dous lobos. Cada lobo consta de varias costelas paralelas que se estenden cara a atrás ata o eixe principal, onde se xuntan os tres lobos. Mesmo nos espécimes ben conservados, non hai signos de boca, ano, patas, antenas ou nungún outro apéndice ou órgano. O organismo crecía principalmente pola adición de novas unidades, probablemente en ambos os extremos, e a inflación das unidades xa existentes contribuía pouco ao seu crecemento.

## Distibución 
Os seus fósiles son comúns en depósitos do Precámbrico tardío de Australia do Sur, sur de África, Namibia, e a rexión rusa do mar Branco. Tamén se atopou en Carolina do Norte, California e os Territorios do Noroeste do Canadá.

## Historia 
O fósil *Pteridium simplex* foi descrito orixinalmente por Georg Gürich en 1930 publicado en *Zeitschrift der Deutschen Geologischen Gesellschaft* vol.82 p.&nbsp;637. Porén, o nome *Pteridium* fora xa utilizado anteriormente en 1777 por Scopoli como nome xenérico dun fento, e por iso o nome deste fósil foi cambiado a "*Pteridinium*" en 1933.

Un estudante de bacharelato chamado John Brattain atopou dous espécimes de *Pteridinium* en Carolina do Norte en 1963. Despois do seu descubrimento, foron mal identificados por Joseph St. Jean do Departamento de Xeoloxía da Universidade de Carolina do Norte en Chapel Hill como trilobites cámbricos, e foron clasificados como "Paradoxides carolinaensis", ata que se descubriu que eran unha especie de *Pteridinium*.

Pensouse inicialmente que *Pteridinium* podería ser un cnidario primitivo, pero parece que está, no mellor dos casos, só moi distantemente relacionado con calquera dos cnidarios coñecidos. A súa relación con outros membros coñecidos da biota de Ediacara non etá clara. Non se identificaron outras formas relacionadas con el, aínda que ten certa vaga semellanza con outras formas do Ediacárico como *Dickinsonia* e *Spriggina*, que comparten algunhas das súas mesmas enigmáticas características, como a simetría deslizante ou "en banzos" das súas unidades, ou simetría trirradial que só se atopou ademais en trilobozoos como *Tribrachidium*. *Pteridinium* non desixou descendentes coñecidos.

## Notas 
## Véxase tamén 
### Bibliografía 
* 

### Ligazóns externas 
* Vendian Animals: Pteridinium, no Museo de Palontoloxía da Universidade de California
* Fotografía
Cadeira Zig Zag

A **cadeira Zig Zag** é unha cadeira deseñada por Gerrit Rietveld en 1932, encadrada no movemento artístico holandés De Stijl.

## Descrición 
Trátase dun deseño minimalista sen patas, feito por 4 táboas de 18 mm de espesor (orixinalmente de olmo, agora de piñeiro) que se unen nas beiras en forma de "Z". As xuntas, que sempre son especiais nos deseños de Rietveld, entre o respaldo e o asento son de cola de milano e entre o asento e "a pata" e desta ata o pé están reforzadas por un bispel de madeira asegurado con parafusos. Ten unha altura de asento de 460 mm. Foi deseñado para a Casa Rietveld Schröder de Rietveld en Utrecht e agora prodúcese polo fabricante italiano Cassina S.p.A.

Rietveld deseñou varios modelos co motivo do zigzag como punto de partida, incluíndo unha cadeira infantil e unha cadeira con repousabrazos. A cadeira está en produción desde 1934 e aínda é fabricada no século XXI por Cassina, coñecida pola súa produción de mobles de deseño antigos e novos.

## Notas
Gu Shi

**Gu Shi** (chinés simplificado: 顾适; *pinyin*: *Gù Shì*), nada en 1985, é unha escritora de ficción especulativa e planificadora urbanística chinesa.

## Traxectoria 
Licenciouse na Universidade Tongji de Shanghai e realizou un máster en planificación urbana na Academia China do Deseño e Planificación Urbanística. Desde 2012 traballa como investigadora no Instituto de Deseño Urbanístico desta academia.

## Obra
Gu Shi leva publicados relatos desde 2011 en revistas como *Super Nice*, *Science Fiction World*, *Mystery World* e *SF King*. Entre as súas obras destacan ≪Chimera≫, galardoada a mellor relato curto do premio Xingyun en 2016, ≪Memory of Time≫ e ≪Reflexo≫. En 2014 foi así mesmo finalista do premio Xingyun na categoría de Mellor Novo Escritor. Foi traducida ao inglés nas súas obras premiadas e nomeadas. Actualmente traballa na súa primeira novela *The Reign of Eternal Delight*, unha historia alternativa ambientada na corte da emperatriz Wu Zeitan. *Reflexo* é considerada literatura experimental, o relato de ciencia ficción explora o concepto da omnisciencia por parte de investigadores de psicoloxía dun futuro próximo.   

## Notas
## Véxase tamén 
### Ligazóns externas 
* 顾适 (La literatura china traducida en España)
Ministerio de Xuventude e Infancia (España)

O **Ministerio de Xuventude e Infancia** (**MIJUI**) de España é o departamento da Administración Xeral do Estado encargado da proposta e da execución da política do Goberno da Nación en materia de mocidade e de protección do menor.
O departamento ten a súa sede na Casa Sindical de Madrid, sede tradicional das competencias relacionadas coa política social. Creouse en novembro de 2023, como unha escisión do entón Ministerio de Dereitos Sociais e Axenda 2030.

Desde 2023, a súa titular é Sira Rego.

## Historia 
O Ministerio de Xuventude e Infancia é un dos departamentos creados polo presidente do Goberno Pedro Sánchez no seu terceiro goberno. Trátase dunha escisión das competencias que até entón desempeñaba o Ministerio de Dereitos Sociais e Axenda 2030. Ademais de asumir o control do histórico Instituto da Xuventude, estruturouse a través dunha Secretaría de Estado de Xuventude e Infancia.

## Notas 
## Enlaces externos
Banqueta

Unha **banqueta**, **tallo**, **meso** ou **moucho**, é un moble que serve de asento, normalmente sostido por tres ou catro patas, pero sen repousabrazos nin respaldo. Normalmente acomoda a un só ocupante. Son tamén moi comúns os deseños pregables.

A orixe das banquetas é escura, pero sábese que son unha das primeiras formas de mobles. Existen banquetas conservadas do Antigo Exipto que se remontan ao II milenio a. C., e era popular na Grecia antiga, o difros era un banqueta de catro patas dispoñible tanto en versión fixa como abatible. Despois poularizouse no Imperio Bizantino espallándose o seu uso por toda Europa, coa axuda das invasións normandas.

## Galería 
## Notas
Moucho

O termo **Moucho** pode referirse a:

***Moucho**, especie de aves estrixiformes:
** **Moucho paleártico**;
** **Moucho de orellas**;
** **Moucho de Tengmalm**;
** **Moucho pequeno**.
***Moucho**, moble ou asento (banqueta).

## Notas
## Véxase tamén
### Outros artigos
Hao Jingfang

**Hao Jingfang** (chinés simplificado: 郝景芳; *pinyin*: *Hǎo Jǐngfāng*), nada en Tianjin en 1984, é unha escritora chinesa e economista marxista, co rango de experta asesora, parte do comité CDRF (China Development Research Foundation) que asesora sobre macroeconomía ao Consello do Estado chinés.

## Traxectoria 
Tras cursar estudos de Física na Universidade de Tsinghua e licenciarse no Centro de Astrofísica da mesma localidade, Hao obtivo un doutoramento en Economía e Administración de Empresas. A súa análise económica e obra narrativa combínase no relato longo *Entre as dobras de Pequín* (premio Hugo ao mellor relato do ano 2016) unha historia que trata sobre como se pode reforzar unha maior estratificación social grazas a melloras na produtividade derivadas da tecnoloxía. Aproveitando a notoriedade do galardón, fundou un proxecto empresarial con fins sociais, WePlan, para fomentar a educación infantil en rexións rurais e pobres da China.

## Obra
Cun perfil moi enfocado na ciencia ficción, con obras do xénero galardoadas co Yinhe (Galaxy) e o Xingyun (Nebula), Hao Jingfang circunscríbese pola crítica nun espectro máis amplo, dentro da narrativa xeneralista. Por exemplo, a súa novela *Born in 1984* é un exemplo de narrativa xeneralista, así como o seu libro de ensaios sobre viaxes *Return to Charon*.

## Publicacións
* *The Last Brave Man* publicado no 2012, ciencia ficción onde o futuro é moi próximo ao presente actual, en proxecto para ser trasladada ao cinema por parte do director Yang Chao 
* *Return to Charon*  (平装) publicado en agosto do 2012.
**Entre as dobras de Pekín* (北京折叠) novela publicada no 2015 , ISBN 978-3942788380.
**Born in 1984* publicada no 2016. 
* *Vagabundos* (流浪苍穹) novela publicada no 2018, ISBN 978-3499274183.
* *O tren de aninovo* (过年回家) relato curto publicado na revista *ELLE* en xaneiro de 2017, por encargo, o que segundo o crítico Ken Liu reflexa o crecente interese na ciencia ficción en China por parte do público xeral. O conto narra como unha empresa de trens inventa o desprazamento por curva braquistócrona para permitir que todos os chineses volvan ás súas vilas e provincias durante o aninovo chino, unha pequena migración interna anual chinesa moi complexa de soster polo transporte público e privado chinés actual.
* *Journey of God* publicado en agosto do 2021

## Notas
## Véxase tamén 
### Ligazóns externas 
* 郝景芳 (La literatura china traducida en España)
Han Song

**Han Song** (chinés simplificado: 韩松; *pinyin*: *Hán Sōng*), nado en Chongqing en 1965, é un escritor chinés de ciencia ficción e redactor xefe da axencia estatal de noticias Xinhua.

## Traxectoria 
Han Song ten formación en filoloxía inglesa pola Southwest Normal University da súa cidade, en Chongqing, e un mestrado en xornalismo pola Universidade de Wuhan.

É un autor en chinés coa maior parte do seu traballo aínda non traducido a outras linguas.

## Obra
Han Song ten un estilo distintivo onde recurre moito a frases descritivas longas xustapostas. Foi descrito polo China Daily como un nacionalista chinés que utiliza a ficción para arremeter e burlarse da hipocrisía occidental , na súa obra *2066: Red Star Over America* describe o colapso dos EEUU nun mundo dominado pola China.
Mais o autor Ken Liu ve nos escritos de Song unha continuación da liña crítica, agresiva de Lu Xun cara a historia e cultura chinesas. Onde as súas obras falarían da vertixinosa velocidade do desenvolvemento chinés e como este está deixando atrás a milleiros de vítimas. Nunha modernidade chinesa carente de valores. 

## Publicacións
* 天道, *tiāndào* [„Ceo“]; galardoado no *Galaxy Award* de 1989.
* 佛性 (*fú xìng* 'Budda-Natur'), publicado no 2000, ISBN 978-3-453-31904-2.
* 老年时代, *lǎonián shídài* ; galardoado co Galaxy Award no ano 2013
* *Submarinos* no orixinal 潜艇 , onde narra o modo de vida de migrantes que chegaron aos afluentes do río Yangsté e debido á crise de falta de vivendas víanse forzados a vivir en pequenos submarinos como unha vila acuática paralela aos locais. Publicado o 17 de novembro de 2014; na antoloxía en español Estrellas Rotas ISBN 978-84-9181-924-0 e en alemán na antoloxía *Zerbrochene Sterne*, ISBN 978-3-453-32058-1. 
* 宇宙墓碑 ; galardoado co *Galaxy Award* de 2015.
* *Salinger e os coreanos*, na antoloxía en español Estrellas Rotas *Salinger y los coreanos* ISBN 978-84-9181-924-0 no orixinal 塞林格与朝鲜人, publicado no ano 2016; traducido ao inglés e, por separado, ao alemán na antoloxía *Zerbrochene Sterne*, ISBN 978-3-453-32058-1.
**2066: Red Star Over America* publicado no ano 2000
**Red Ocean* publicado no ano 2004
**My Homeland Does Not Dream*, cunha temática onde o Estado droga aos cidadáns para que poidan traballar pola noite 2012
* Triloxía do Hospital:
***Hospital*, no orixinal 医院 , publicado en chinés o 1 de xuño de 2016, en inglés no 1 de Marzo de 2023.
***Exorcism*, no orixinal  驱魔, publicado en chinés en maio de 2017.
***Dead Souls*, no orixinal 亡灵 , publicado en chinés en maio de 2018.

## Notas
## Véxase tamén 
### Ligazóns externas 
* 韩松 (La literatura china traducida en España)
Orquídea de esporón enchido

A **orquídea de esporón enchido**, ***Orchis coriophora***,  L. (1753), é unha especie terrestre da familia das orquídeas.
miniatura

## Descrición 
É unha especie herbácea de pequeno a gran tamaño, terrestre, que prefire o clima frío. Ten un robusto talo de cor verde pálida con 4 a 10 follas basais, lineares a linear-lanceoladas e follas caulinas case na cima do talo. Florece na primavera e verán nunha inflorescencia cilíndrica ou oblonga de 45 a 135 cm de lonxitude con moitas flores (15 a 25) fragantes e de cor variable.

## Hábitat e distribución 
Atópase en España, Italia, Francia e Grecia, Turquía, Chipre, Libia, Tunisia, Alxeria, Marrocos, Portugal, Illas Baleares, Córsega, Sardeña, Bélxica, Holanda, Alemaña, Checoslovaquia, Austria, Hungría, Suíza, Iugoslavia, Albania, Bulgaria, Romanía, Polonia, Bielorrusia, Ucraína, Rusia, Irán, Iraq, Xordania, Israel e Líbano en lugares asollados, claros de piñeirais e matogueiras en alturas sobre os 2500 m s. n. m. en chans lixeiramente acedos.

## Taxonomía 
*Orchis coriophora* foi descrita por Carl von Linné e publicada en *Species Plantarum* 940. 1753.

; Etimoloxía
:

Estas orquídeas reciben o seu nome de xénero do grego όρχις "orchis", que significa testículo, pola aparencia dos tubérculos subterráneos nalgunhas especies terrestres. A palabra 'orchis' usouna por primeira vez Teofrasto (371/372 - 287/286&nbsp;a.&nbsp;C.), no seu libro  "*De historia plantarum*" (A historia natural das plantas). Foi discípulo de Aristóteles e está considerado como o pai da Botánica e da Ecoloxía.

***coriophora***: epíteto latino que significa *con flores coriáceas*.

; Sinonimia
:

* *Anacamptis coriophora* (L.) R.M.Bateman 1997, Pridgeon & M.W.Chase 1997
* *Anteriorchis coriophora* (L.) E.Klein & Strack 1989
* *Anteriorchis coriophora subsp. martrinii* (Timb.-Lagr.) Jacquet 1997
* *Orchis cimicinus* Crantz 1835
* *Orchis coreosmus* St.-Lag. 1880
* *Orchis coriophora subsp. carpetana* (Willk.) Malag. 1968
* *Orchis coriophora subsp. martrinii* (Timb.-Lagr.) Nyman 1882
* *Orchis coriophora var. dolichoceras* Maire 1939
* *Orchis coriophora var. elongata* Maire 1940
* *Orchis coriophora var. lusciniarum* Maire 1939
* *Orchis coriophora var. major* E.G.Camus 1900
* *Orchis coriophora var. polliniana* (Spreng.) Pollard 1824
* *Orchis coriophora var. sennenii* A.Camus 1928
* *Orchis coriophora var. subsancta* Balayer 1986
* *Orchis coriophora var. symphypetala* Brot. 1827
* *Orchis fragrans var. elongata* (Maire) Raynaud 1985
* *Orchis fragrans var. polliniana* (Spreng.) Pollard 1824
* *Orchis martrinii* Timb.-Lagr. 1856
* *Orchis polliniana* Spreng. 1815

## Notas 
## Ligazóns externas
Difros

[miniatura|[Apolo sentado nun difros. Tondo dun kylix ático con fondo branco, do pintor de Pixtoneno (c. 480 a. C.)]]
**Difros**, en grego : Δίφρος, foi un deseño de banqueta da Grecia antiga sen respaldo e con catro patas. Era facilmente transportable e por iso era de uso común. Os deuses móstranse sentados sobre difros no friso do Partenón; tamén hai representacións de mulleres sentadas en difros na súa casa. O difros pregable chamábase "δίφρος ὀκλαδίας" *diphros okladias*. Difros tamén foi chamado a sela do carro, na que podían estar dous, o condutor "ἡνίοχος" *heniochos* e o combatente "παραιβάτης" *paraibatês*.

## Véxase tamén 
### Outros artigos 
* Banqueta

## Notas
Ministerio de Vivenda e Axenda Urbana (España)

O **Ministerio de Vivenda e Axenda Urbana** de España é o departamento da Administración Xeral do Estado encargado das políticas do Goberno en relación ao dereito á vivenda, edificación, urbanismo, solo e arquitectura.

Foi creado por primeira vez tras a aprobación da Lei do Solo no ano 1957, asumindo as competencias de urbanismo (Dirección Xeral de Arquitectura e Urbanismo) que anteriormente dependían do Ministerio da Gobernación. Suprimido en 1977, volveuse a restablecer na VIII lexislatura, sendo presidente do Goberno José Luís Rodríguez Zapatero, coa finalidade de garantir a toda a cidadanía o acceso a unha vivenda de calidade. En 2010 volveuse suprimir e, en 2023, Pedro Sánchez restableceuno baixo o nome de «Ministerio de Vivenda e Axenda Urbana». 

A súa titular é, desde o 21 de novembro de 2023, Isabel Rodríguez García, ministra de Política Territorial e voceira do Goberno entre 2021 e 2023.

## Orixes 
Foi creado en 1957 durante a ditadura de Franco, sendo nomeado o seu ministro José Luís de Arrese. Creouse para a acción administrativa en materia de vivenda, arquitectura e urbanismo, agrupando diversos organismos existentes: Dirección Xeral de Rexións Devastadas, Dirección Xeral de Arquitectura e Urbanismo e Instituto Nacional da Vivenda.

## Galería de imaxes 

Ficheiro:Tapa de rexistro Ministerio de la Vivienda Elviña A Coruña.jpg|ligazón=|Tapa de rexistro do Ministerio de Vivenda en Elviña, A Coruña.
Ficheiro:Placa ministerio de la vivienda 1954.JPG|ligazón=|Placa do Instituto Nacional de la Vivienda, nun edificio construído ao amparo da Lei do Solo de 1954

## Notas 
## Véxase tamén 
### Ligazóns externas 
* Web do Ministerio de Vivenda
** Consello para a Sustentabilidade, Innovación e Calidade da Edificación (CSICE)
* Web da Sociedade Pública de Aluguer 
* Web da Entidade Pública Empresarial de Chan
Genome Taxonomy Database

A **Genome Taxonomy Database** ou **GTDB** (Base de Datos de Taxonomía de Xenomas) é unha base de datos on line que mantén información sobre unha nomenclatura proposta dos procariotas, seguindo un enfoque filoxenómico baseado nun conxunto de proteínas dunha soa copia conservadas. Ademais de resolver os grupos parafiléticos, este método tamén reasigna as categorías taxonómicas algoritmicamente, actualizando os nomes en ambos os casos. En 2020 engadiuse información sobre arqueas, xunto cunha clasificación de especies baseada na identidade nuclotídica media. Cada actualización incorpora novos xenomas, así como unha curación automatizada e manual da taxonomía.

Unha feramenta de código aberto chamada GTDB-Tk está dispoñible para clasificar borradores de xenomas na xerarquía da GTDB. O sistema GTDB, por medio de GTDB-Tk, foi utilizado para catalogar bacterias aínda non nomeadas no microbioma intestinal humano e outras fontes metaxenómicas.

A GTDB está incorporada no ''Bergey's Manual of Systematics of Archaea and Bacteria'' desde 2019 como a súa fonte  filoxenómica.

## Notas 
## Véxase tamén 
### Outros artigos 
* PhyloCode
* National Center for Biotechnology Information (NCBI)
* SILVA ribosomal RNA database
* List of Prokaryotic names with Standing in Nomenclature
Álex Cerdá

**Alejandro Cerdá Agulló**, coñecido como **Álex Cerdá**, nado en Alcoi o 29 de xaneiro de 2003, é un futbolista español que xoga como centrocampista ofensivo no Real Unión, da Primeira División RFEF, cedido polo Atlético Levante.

## Traxectoria 
Formouse como futbolista na canteira do Levante, ao que chegou con 11 anos procedente do Alcoyano. Debutou co filial do club, o Atlético Levante, durante a tempada 2020/21, na Segunda División B. Xogou no filial ata o verán de 2023, cando saíu cedido ao Real Unión, da Primeira División RFEF.

## Notas 
## Véxase tamén 
### Ligazóns externas 
* Datos do xogador en LaPreferente .
Bandeira de Quintana Roo

A **bandeira do estado de Quintana Roo** é dos símbolos do estado mexicano. Consiste nun rectángulo de campo branco. Sobre o campo branco ten o escudo do estado, cun diámetro de tres cuartas partes do ancho de devandita franxa. A proporción entre anchura e lonxitude da bandeira é de catro a sete.

## Notas 
## Véxase tamén 
### Outros artigos 
* Bandeira de México
* Lista das bandeiras estatais de México
Mascarón

[miniatura|270x270px|Mascarón en [Ferrol, Praza de Galicia.]]
Un **mascarón**, na arquitectura e nas artes decorativas, é un rostro, xeralmente humano, ás veces aterrador ou quimérico, cuxa suposta función era orixinalmente atemorizar os malos espíritos para que non entrasen no edificio. O concepto foi posteriormente adaptado para converterse nun elemento puramente decorativo. Os estilos arquitectónicos máis recentes que empregaron de forma extensiva os mascaróns foron as Belas Artes e a Art Nouveau.

Existen varios tipos, coma os mascaróns de homes verdes ou os bucranios, mascaróns que representan o cranio dun boi.

## Notas 
## Véxase tamén 
### Outros artigos 
* Mascarón de proa
Ministerio de Dereitos Sociais, Consumo e Axenda 2030 (España)

O **Ministerio de Dereitos Sociais, Consumo e Axenda 2030** de España, coñecido na súa creación como **Ministerio de Asuntos Sociais**, é o departamento da Administración Xeral do Estado ao que lle corresponde a proposta e execución da política do Goberno da Nación en materia de dereitos sociais e benestar social, de familia e da súa diversidade, de cohesión social e de atención ás persoas dependentes ou con discapacidade, así como de protección dos animais. 

Igualmente tamén lle corresponde a este ministerio o impulso, o seguimento e a cooperación para a implementación dos Obxectivos de Desenvolvemento Sustentable da Organización das Nacións Unidas. Por último, tamén se encarga das políticas sobre consumo, protección dos consumidores e actividades de xogo, antes adscritas ao extinto Ministerio de Consumo.

## Titulares 
[miniatura|154x154px|[Pablo Bustinduy, ministro de Dereitos Sociais desde 2023.]]
O cargo de ministro de Asuntos Sociais ou de Dereitos Sociais existiu de xeito independente en dous períodos da historia de España: o primeiro, no terceiro e cuarto goberno de Felipe González (1988-1996), e o segundo, durante o segundo e terceiro goberno de Pedro Sánchez (desde 2020).

Cinco persoas ocuparon a carteira, tres mulleres e dous home. Deles, Matilde Fernández foi quen a ostentou máis tempo, con &nbsp;(1988-1993).

O actual ministro de Dereitos Sociais, Consumo e Axenda 2030 é Pablo Bustinduy.

### Lista de titulares 
## Véxase tamén 
* Lei de dependencia

## Notas 
## Enlaces externos
Camel (banda)

**Camel** é unha banda inglesa de rock progresivo formada en Guildford, Surrey, en 1971. Liderada polo guitarrista Andrew Latimer, editaron catorce álbums de estudo e catorce sinxelos, ademais de numerosos álbums en directo e DVD. Sen acadar a popularidade masiva, a banda gañou un público de culto na década de 1970 con álbums como *Mirage* (1974) e *The Snow Goose* (1975). A principios dos anos 80 pasaron a unha dirección máis ao estilo jazz e máis comercial, pero despois pasaron a unha longa tempada inactivos. Desde 1991 a banda fíxose independente, editando discos no seu propio selo.
miniatura|Camel en concerto no 2003.
A pesar de que non hai novos lanzamentos en estudo desde 2002, a banda realizou unha xira en 2018. A súa música influíu en artistas como Marillion, Opeth e Steven Wilson. O xornalista musical Mark Blake describiu a Camel como "os grandes heroes anónimos do rock progresivo dos anos 70".

## Membros 
### Antigos membros 
## Discografía 
* *Camel* (1973)
* *Mirage* (1974)
* *The Snow Goose* (1975)
* *Moonmadness* (1976)
* *Rain Dances* (1977)
* *Breathless* (1978)
* *I Can See Your House from Here* (1979)
* *Nude* (1981)
* *The Single Factor* (1982)
* *Stationary Traveller* (1984)
* *Dust and Dreams* (1991)
* *Harbour of Tears* (1996)
* *Rajaz* (1999)
* *A Nod and a Wink* (2002)

## Notas
Souto, Amoeiro, Amoeiro

**Souto** é un lugar da parroquia de Amoeiro no concello ourensán de Amoeiro, na comarca de Ourense.

## Lugares e parroquias 
### Lugares de Amoeiro 
### Parroquias de Amoeiro 
## Notas 
## Véxase tamén 
### Outros artigos 
* Lugares de Amoeiro
Ulva intestinalis

***Ulva intestinalis*** é unha alga verde no filo Chlorophyta, do xénero *Ulva* (verzas de mar). Até que foi reclasificado mediante estudos xenéticos na década do 2000, os membros tubulares do xénero *Ulva* estaban clasificados no xénero *Enteromorpha*.

A especie é empregada para preparar *croquetas* nos Azores.

## Distribución 
A especie é de distribución cosmopolita, estando presente nas augas temperadas de ambos os hemisferios, preferindo hábitats costeiros ricos en nutrientes. É a alga máis frecuente no Mar Báltico e en boa parte do litoral do noroeste europeo Ademais, pódese encontrar en Israel, e en Europa nos Azores, Bélxica, Dinamarca, Irlanda, Noruega, Polonia, e nos mares Báltico e Mediterráneo.

## Descrición 
As frondes da especie miden duns 10 a 30 cm de longo e duns 10 a 30 mm de ancho. Teñen os extremos redondeados.

É unha especie anual, máis frecuente en primavera e a comezos de verán, aínda que crece durante todo o ano, en especial en sitios onde existe escorremento de auga doce, en xeral asociada a situacións de eutrofía.

Os filamentos están formados por células grandes, distribuídas nun gran conxunto irregular. Crecen na zona intermarea superior, sobre substrato rochoso consolidado ao que se fixan mediante filamentos rizoidais verde-escuros, espesos e fibrosos.

## Notas
## Véxase tamén 
### Ligazóns externas 
* AlgaeBase
Ulvaceae

**Ulvaceae** é unha familia de algas verdes.

## Xéneros 
* *Enteromorpha*
* *Enteronia*
* *Gemina*
* *Letterstedtia*
* *Lobata*
* *Ochlochaete*
* *Percursaria*
* *Phycoseris*
* *Ruthnielsenia*
* *Solenia*
* *Ulva*
* *Ulvaria*
* *Umbraulva*

## Véxase tamén 
### Ligazóns externas 
* Algaebase
Ministerio para a Transformación Dixital e da Función Pública (España)

O **Ministerio para a Transformación Dixital** **e da Función Pública** de España é o departamento da Administración Xeral do Estado con competencias en transformación dixital e función pública, polo que lle competen a preparación e execución da política do Goberno en materia de política territorial e de relacións e cooperación coas Comunidades Autónomas e coas entidades que integran a Administración Local. 

Desde 2023, o seu titular é José Luís Escrivá, que anteriormente exerceu como ministro de Inclusión, Seguridade Social e Migracións.

## Historia 
Creouse en novembro de 2023. É un dos novos departamentos do terceiro Goberno de Pedro Sánchez.

## Estrutura 
Estrutúrase nos seguintes órganos superiores e directivos:

* A **Secretaría de Estado de Dixitalización e Intelixencia Artificial**.
** A Secretaría Xeral de Administración Dixital, con rango de Subsecretaría.
** A Dirección Xeral de Dixitalización e Intelixencia Artificial.
* A **Secretaría de Estado de Telecomunicacións e Infraestruturas Dixitais**.
** A Secretaría Xeral de Telecomunicacións e Ordenación dos Servizos de Comunicación Audiovisual, con rango de Subsecretaría.

### Adscricións 
* A entidade pública empresarial Rede.é.
* O Instituto Nacional de Ciberseguridad (INCIBE).
* A Axencia Española de Supervisión da Intelixencia Artificial (AESIA).

## Véxase tamén 
### Outros artigos 
* Ministerio de Enerxía, Turismo e Axenda Dixital

## Notas
Ismael García

**Ismael García Gómez**, nado en Ourense o 1 de xuño de 1988, é un adestrador de fútbol galego. Dende 2022 traballa como segundo adestrador do Galatasaray, da Süper Lig turca. 

## Traxectoria 
Graduouse en Ciencias da Actividade Física e do Deporte na Universidade da Coruña e obtivo o título de seleccionador nacional de fútbol en 2012 a través da Real Federación Española. Entre 2009 e 2013 traballou no equipo xuvenil do Deportivo da Coruña e tamén estivo no departamento de exploración da secretaría técnica do primeiro equipo e como analista do adestrador José Luis Oltra.

Na tempada 2013/14 seguiu a Oltra ata o Mallorca, onde traballou xunto a el ata que o valenciano foi cesado en febreiro de 2014. Durante esa época traballou por primeira vez como adestrador principal, dirixindo o Murense FC, da Rexional Preferente, logrando os seus obxectivos deportivos a pesar dun mal inicio de tempada. En outubro de 2014, foi contratado como adestrador da academia de formación técnica da Fundación Real Madrid en Singapur, onde permaneceu ata xuño de 2016. Tamén participou en varios cursos de fútbol en diferentes países de Asia e Oceanía.

En xullo de 2016 foi nomeado adestrador do CE L'Hospitalet, do Grupo III da Segunda División B, sendo o segundo técnico máis novo da categoría.

En xullo de 2017 entrou como asistente no Arsenal Women FC, por aquel entón o único club inglés cunha Liga de Campións, sendo colaborador de Pedro Martínez Losa. Trala destitución deste, colleu as rendas do equipo durante varias semanas. En decembro de 2017, Joe Montemurro foi nomeado adestrador do equipo, volvendo a actuar Ismael García como asistente ata o final da tempada.

En xullo de 2018 regresou ao Deportivo da Coruña, para traballar como observador na directiva de Carmelo del Pozo. Para a tempada seguinte marchou ao Asteras Tripolis da Superliga grega, como axudante de Borja Jiménez, ata que este foi destituído só cinco meses despois. No verán de 2020 ingresou no corpo técnico do Udinese, da Serie A italiana, onde traballou durante dous anos cos adestradores Lucca Gotti e Gabriele Cioffi.

## Notas
Anselm Kiefer

**Anselm Kiefer**, nado en Donaueschingen o 8 de marzo de 1945, é un pintor e escultor alemán.

## Traxectoria
Estudou con Peter Dreher e Horst antes de finais dos anos 60. As súas obras incorporan materiais como palla, cinza, arxila e chumbo. Os poemas de Paul Celan xogaron un papel no desenvolvemento dos seus temas sobre a historia alemá e os horrores do Holocausto, así como os conceptos espirituais da Cábala.

Ao longo da súa obra, Kiefer analiza o pasado e aborda temas controvertidos da historia recente. Os temas do réxime nazi reflíctense especialmente na súa obra; por exemplo, o cadro *Margarethe* (óleo e palla sobre lenzo) inspirouse no coñecido poema de Celan "Todesfuge".

As súas obras caracterízanse por un afán inquebrantable de enfrontarse ao pasado escuro e ao potencial incumprido da súa cultura, en obras que tenden a realizarse a grande escala. Tamén é característico da súa obra incluír sinaturas e nomes de persoas de importancia histórica, personaxes lendarios ou lugares históricos. Estes son todos *sigils* codificados a través dos cales Kiefer busca procesar o pasado. Isto deu lugar a que a súa obra estivese vinculada ao movemento do neoexpresionismo.

## Notas
Oleksandr Kovliar

**Oleksandr Kovliar**, nado o 26 de xuño de 2002, é un xogador profesional de baloncesto ucraíno. Cunha altura de 1,91 m xoga na posición de base para o BC Lietkabelis lituano.

## Traxectoria profesional 
O 16 de novembro de 2023, anunciouse a fichaxe de Kovliar polo Obradoiro CAB da Liga ACB, para reforzar ó equipo tras a marcha de Eric Washington. O 25 de novembro, Kovliar debutou co Obradoiro anotando 5 puntos na derrota do equipo santiagués por 77-94 contra o Covirán Granada.

## Notas 
## Véxase tamén 
### Ligazóns externas 
* Perfil en RealGM.com
Walker Kessler

**Walker Ross Kessler**, nado o 26 de xullo de 2001 en Atlanta, Xeorxia, é un xogador estadounidense de baloncesto profesional que xoga nos Utah Jazz da National Basketball Association (NBA).

## Traxectoria profesional 
Kessler foi seleccionado na 22ª posición do Draft da NBA de 2022 polos Memphis Grizzlies, pero saíu traspasado ós Minnesota Timberwolves xunto a TyTy Washington e Jake LaRavia. O 6 de xullo de 2022, os Timberwolves traspasaron a Kessler ós Utah Jazz xunto a Patrick Beverley, Jarred Vanderbilt, Leandro Bolmaro, e os dereitos do Draft de Walker Kessler, ademais de catro elección da primeira rolda do Draft e un intercambio de eleccións da primeira rolda do Draft de 2026, a cambio de Rudy Gobert. O 9 de xullo de 2022, asinou o seu contrato de rookie cos Jazz.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Jalen Duren

**Jalen Montez Duren**, nado o 18 de novembro de 2003 en Sharon Hill, Pensilvania, é un xogador estadounidense de baloncesto profesional que xoga nos Detroit Pistons da National Basketball Association (NBA).

## Traxectoria profesional 
Duren foi seleccionado na 13ª posición do Draft da NBA de 2022 polos Charlotte Hornets, pero esa mesma noite saíu traspasado primeiro ós New York Knicks e posteriormente ós Detroit Pistons. O 7 de xullo de 2022, Duren asinou o seu contrato de rookie cos Pistons. O 19 de outubro de 2022, Duren debutou na NBA, facendo 14 puntos, 10 rebotes e 3 tapóns na vitoria dos Pistons por 113–109 contra os Orlando Magic.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Bennedict Mathurin

**Bennedict Richard Felder Mathurin**, nado o 19 de xuño de 2002 en Montreal, Quebec, é un xogador canadense de baloncesto profesional que xoga nos Indiana Pacers da National Basketball Association (NBA).

## Traxectoria profesional 
Mathurin foi seleccionado na 6ª posición do Draft da NBA de 2022 polos Indiana Pacers. O 3 de xullo de 2022, Mathurin asinou o seu contrato de rookie cos Pacers. O 19 de outubro de 2022, Mathurin debutou na NBA, facendo 19 puntos na derrota dos Pacers por 114–107 contra os Washington Wizards.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com